Source: https://www.emta.ee/et/registreerimine-ettevotlus/fuusilisest-isikust-ettevotjale/kasulik-teave/fie-sotsiaalmaksu-0
Timestamp: 2020-01-25 04:56:34+00:00

Document:
FIE sotsiaalmaksu avansilised maksed 2016. aastal | Maksu- ja Tolliamet
Avaleht Äriklient Registreerimine, ettevõtlus Füüsilisest isikust ettevõtjale (FIE) Kasulik teave FIE sotsiaalmaksu avansilised maksed 2016. aastal
FIE sotsiaalmaksu avansilised maksed 2016. aastal
FIE sotsiaalmaksu avansiline makse on 2016. aastal 386,10 eurot kvartalis.
Makse tasumise tähtaegu on neli: 15. märts, 15. juuni, 15. september ja 15. detsember.
FIE maksab sotsiaalmaksu oma ettevõtlusest saadud tulult, millest on tehtud tulumaksuseaduses lubatud ettevõtlusega seotud mahaarvamised, arvestades sotsiaalmaksuseaduses (SMS) kehtestatud alam- ja ülempiiri.
Aasta kestel on FIE kohustatud maksma sotsiaalmaksu avansilisi makseid. Avansiliste maksete arvestamise aluseks olev sotsiaalmaksu kuumäär on 390 eurot. Sotsiaalmaksu avansiliste maksete arvutamise reeglid on samad, mis 2015. aastal. Tasub tähele panna, et aasta kestel tasumisele kuuluvate sotsiaalmaksu avansiliste maksete kohta maksuteadet ei väljastata, kuna see kohustus tuleneb otseselt seadusest. Maksumaksjal on võimalus oma sotsiaalmaksu avansiliste maksete summat teada saada e-maksuametist/e-tollist või Maksu- ja Tolliameti teenindusbüroost.
Sotsiaalmaksu avansiliste maksete tasumise korda reguleerivad SMS § 9 lõiked 3–51.
FIE peab sotsiaalmaksu avansiliste maksetena iga kvartali eest tasuma vähemalt kolmekordselt riigieelarvega kehtestatud kuumääralt (390 eurolt) arvutatud summa ehk 386,10 eurot (390 x 3 x 33%).
2016. aastal peab FIE avansilisi makseid tasuma neljaks tähtajaks: 15. märtsiks (I kvartali eest), 15. juuniks (II kvartali eest), 15. septembriks (III kvartali eest) ja 15. detsembriks (IV kvartali eest).
Seega kokku tuleb aastas tasuda 1544,40 eurot (386,10 x 4).
kuude arvuga, kui isik oli kvartali kestel kantud FIEna äriregistrisse või kustutatud äriregistrist (SMS § 9 lg 5)
ettevõtlusega tegelemise kuude arvuga, kui FIE on teatanud äriregistri pidajale tegevuse peatamisest või ajutise või hooajalise tegevuse algus- ja lõppkuupäeva (SMS § 9 lg 51)
riikliku pensioni saajaks saamisele eelnenud kuude arvuga, kui isik oli kvartali kestel saanud riikliku pensioni saajaks (SMS § 9 lg 5).
Isik, kes on kogu kvartali jooksul olnud riikliku pensioni saaja, ei pea tasuma selle kvartali eest sotsiaalmaksu avansilisi makseid.
SMSist lähtudes on riikliku pensioni saajaks isik, kes saab pensioni Eesti riigilt või tulenevalt sotsiaalkindlustuslepingust või sotsiaalkindlustussüsteemide koordineerimise alasest Euroopa Liidu õigusaktist. Aluseks võetakse Sotsiaalkindlustusameti esitatud andmed või sotsiaalkindlustuslepingu riigi (Ukraina, Kanada, Venemaa, Moldova) või Euroopa majanduspiirkonna riigi pensionäri pensionitunnistus, mille alusel kantakse isiku pensionäri staatus maksukohustuslaste registrisse.
1) FIE, kes on kogu kvartali jooksul olnud riikliku pensioni saaja, ei ole kohustatud maksma sotsiaalmaksu avansilisi makseid (SMS § 9 lg 3 p 1).
15. märtsiks – kui sai riikliku pensioni saajaks jaanuaris, siis I kvartalis avansilisi makseid ei ole, kui veebruaris, siis maksab 128,70 eurot, kui märtsis, siis maksab 257,40 eurot
15. juuniks – kui sai riikliku pensioni saajaks aprillis, siis II kvartalis avansilisi makseid ei ole, kui mais, siis maksab 128,70 eurot, kui juunis, siis maksab 257,40 eurot
15. septembriks – kui sai riikliku pensioni saajaks juulis, siis III kvartalis avansilisi makseid ei ole, kui augustis, siis maksab 128,70 eurot, kui septembris, siis maksab 257,40 eurot
15. detsembriks – kui sai riikliku pensioni saajaks oktoobris, siis IV kvartalis avansilisi makseid ei ole, kui novembris, siis maksab 128,70 eurot, kui detsembris, siis maksab 257,40 eurot
15. märtsiks – I kvartali eest 386,10 eurot
15. juuniks – II kvartali eest 128,70 eurot (proportsionaalselt pensioni staatuse eelnenud kuude arvuga, st ainult aprilli eest)
Alates 01.07.2016 loetakse riikliku pensioni saajaks ka isik, kellel vastavalt töövõimetoetuse seadusele on tuvastatud osaline või puuduv töövõime (osalise või puuduva töövõimega isik).
Õiguslik alus: SMS § 9 lg 5 punktid 1, 2
Igas kvartalis määratakse registris olemise kuude arv eraldi. Seega iga kvartali sotsiaalmaksu avansiline kohustus on 390 x kuude arv x 33%.
15. märtsiks – I kvartali eest 386,10 eurot (390 x 3 x 33%)
15. juuniks – II kvartali eest 257,40 eurot (390 x 2 x 33% – proportsionaalselt kuude arvuga, mille kestel isik oli registreeritud FIEna, st aprilli ja mai eest)
Õiguslik alus: SMS § 6
Kui FIE eest maksab sotsiaalmaksu ka tööandja või SMS § 6 alusel riik, linn või vald, võib sotsiaalmaksu avansiliste maksete summa olla kolmekordselt kuumääralt (3 x 390 = 1170 eurot) arvutatud maksusummast (1170 x 33% = 386,10 eurot) väiksem tingimusel, et tööandja, riigi, valla või linna poolt FIE eest makstud sotsiaalmaksu ja FIE poolt makstud sotsiaalmaksu avansiliste maksete summa kvartali jooksul on vähemalt võrdne kolmekordselt kuumääralt arvutatud maksusummaga.
Iga kvartali sotsiaalmaksu avansiliste maksete summa on 386,10 eurot, millest lahutatakse andmed tööandja, riigi, linna või valla poolt antud kvartalis makstud sotsiaalmaksu kohta.
10. jaanuariks 117,15 eurot,
10. veebruariks 128,70 eurot,
10. märtsiks 128,70 eurot.
Kokku: 374,55 eurot.
Kuna tööandja ei ole FIE eest maksnud I kvartalis sotsiaalmaksu vähemalt kolmekordselt kuumääralt, siis peab FIE ise I kvartali eest sotsiaalmaksu avansilisi makseid juurde maksma 15. märtsiks 386,10 - 374,55 = 11,55 eurot.
10. aprilliks 128,70 eurot,
10. maiks 128,70 eurot,
10. juuniks 128,70 eurot.
Kokku: 386,10 eurot.

References: § 9
 § 9
 § 9
 § 9
 § 9
 § 9
 § 6
 § 6